Beszámoló



Beszámoló a sáskai nyugdíjas klub 2016. évi tevékenységéről.

Készítette Jehoda Istvánné klubvezető.

A tagság jelenleg    36       fő.
Klubvezető: Jehoda Istvánné
Pénztárosunk: Szűcs Istvánné
Ellenőrző bizottság tagjai: Kovács Nándor


Pénzügyi beszámoló


2016 nyitó:								56.035,-Ft.     

Bevétel								74.315,-Ft.
Tagdíj 2016. évi:		30.000,-Ft.
Önkormányzati támogatás:	44.315,-Ft
  		
Kiadás								48.815,-Ft.
Számla alapján elszámolt:	44.315,-Ft
Egyéb saját kiadás:	  4.500,-Ft.			  	
                         
2016. záró:								81.535,-Ft.




Nyugdíjas klub, valamint a dalkör 2016. évi tevékenysége:


Február 20.	Gyerekfarsangon fánkkal leptük meg a résztvevőket

Február 27.	Farsanggal egybekötött éves beszámoló az elmúlt év munkájáról

Május 1.	Anyák napi ünnepségen vett rész nyugdíjas dalkörünk
	Klubunk nevében megköszöntöttük özv. Kurucz Jánosnét 90. születésnapja alkalmából

Május 29.	Nyugdíjas dalkör közreműködésével főhajtás az I-II. világháborús emlékműnél 

Június 11.	Zalahalápi szőlővirágzás ünnepére népdalokkal készültünk

[bookmark: _GoBack]Július 9.	Községünk falunapján segédkeztünk, valamint dalkörünk is fellépett

Augusztus 13. 	Zalahalápi Lángossütő fesztiválon valamint a Hegyesdi falunapon lépett fel dalkörünk. Mind a két helyen nagy szeretettel vártak bennünket, Hegyesden ez volt az első fellépésünk

November 8.	Zalahalápon „Gyermekkorunk játékai” címmel meghirdetett játékkiállításon vett rész dalkörünk. Gyermekdalok előadásával, valamint régi játékokkal támogattuk a rendezvényt

Október 28.	Őszi szomszédolás: zalahalápi nyugdíjas társainkat láttuk vendégül. Finom vacsorával, közös énekléssel, játékokkal vártuk őket

December 4.	Mikulás ünnepségre ez évben is, mint jó Krampuszok, dalkörünk elkészítette a csomagokat, valamint palacsintával kedveskedtünk a résztvevőknek

December hó	Az adventi időszakban a gyertyagyújtásokon részt vettünk, a harmadik héten a megjelenteket vendégül láttuk 

December 21.	Falukarácsonyon fellépett dalkörünk, régi gyermekkori fotókat gyűjtöttünk össze, melyek levetítésével reméljük, hogy a vendégeknek is nagy örömet szereztünk


A tavalyi év is mozgalmasan telt, sajnos az erő egyre kevesebb, de amit úgy érzünk, hogy el tudunk vállalni, azt ezután is a legjobb tudásunk szerint megtesszük. 


2016-ban is hetente egy alkalommal, csütörtökönként próbát tart dalkörünk. Évek óta megtartjuk dalkörünk tagjainak névnapját, melyre étellel, valamint itallal, minden alkalommal az ünnepeltek készülnek. Ezt a régi szokásunkat igyekszünk megtartani a jövőben is. 


Fontosnak tartom megemlíteni, hogy a zalahalápi nyugdíjas klubbal általunk kezdeményezett közös rendezvényeket, szeretnénk ezután is folytatni, mert úgy tapasztaltam, aki részt vett rajt az nagyon jól érezte magát. Reméljük a zalahalápiak is így gondolják.


Kérem a tisztelt polgármester urat, képviselő testületet a beszámoló elfogadására.



Sáska, 2017. március 3.



							            Jehoda Istvánné
								      klubvezető	






